रिश्तेदारों ने हेयरकट पर कसा तंज, ऑफिस में छुपाई अपनी पहचान; कविता से बदल रहीं समाज
मैं मेघा हरीश, क्वीर हूं और कविताएं लिखती हूं। मैं बेंगलुरु से हूं। मुझे गर्व है कि मैं एलजीबीटीक्यू कम्युनिटी की युवा पोएट हूं और उनके हक में आवाज बुलंद कर रही हूं क्योंकि समाज में आज भी हमारी कम्यूनिटी के लोगों को स्वीकार नहीं किया जाता है।
मैं मेघा हरीश, क्वीर हूं और कविताएं लिखती हूं। मैं बेंगलुरु से हूं। मुझे गर्व है कि मैं एलजीबीटीक्यू कम्युनिटी की युवा पोएट हूं और उनके हक में आवाज बुलंद कर रही हूं क्योंकि समाज में आज भी हमारी कम्यूनिटी के लोगों को स्वीकार नहीं किया जाता है। जबकि हमारा भी अपना अस्तित्व है। हम भी इस समाज का हिस्सा हैं और कानून भी हमें मान चुका है।
हालांकि मैं इस मामले में लकी रही हूं कि क्वीर होने पर मुझे कभी ताना सुनने को नहीं मिला। मेरी फैमिली और दोस्तों ने मेरी पहचान का सम्मान किया लेकिन हर कोई मेरी तरह खुशनसीब नहीं होता है। मैंने अपनी पहली कविता 6 साल की उम्र में लिखी और आज क्वीर कम्यूनिटी के लिए काम कर रही हूं।
आगे बढ़ने से पहले एलजीबीटीक्यू कम्यूनिटी पर अपनी राय दें:
बचपन में ही पेरेंट्स हो गए थे अलग
मैं जब 5वीं क्लास में थी तब मेरे पेरेंट्स अलग हो गए थे। उस माहौल से दूर मेरी मां मुझे सिंगापुर लेकर आ गईं। वह वर्किंग सिंगल मदर रही हैं। इससे मुझे कभी समाज के ताने सुनने को नहीं मिले। नई जगह, नए दोस्तों के बीच मुझे कभी महसूस ही नहीं हुआ कि मेरे पेरेंट्स अलग हो चुके हैं। मैं बहुत सोशल पर्सन हूं।
दोस्तों का साथ, मां का सपोर्ट और रोज घंटों नाना-नानी से बातचीत के बीच कभी अकेला महसूस नहीं हुआ।
स्कूल में पहली बार हुआ लड़की पर क्रश
मैं क्वीर हूं, ये बात मुझे अहसास करने जरूरत नहीं है। हालांकि स्कूल में मैं यह शब्द नहीं जानती थी और न ही यह बात किसी से कही। 11 साल की उम्र में मैं एक लड़की की तरफ आकर्षित हुई थी जो मेरी क्लोज फ्रेंड थी। हम दोनों साथ-साथ स्कूल जाते थे लेकिन मैंने उसे यह बात कभी नहीं बताई।
पापा को बताया तो उन्होंने कहा-यह नॉर्मल है
मैंने 21 साल की उम्र में स्वीकार किया कि मैं क्वीर हूं। मेरी बहुत छोटी फैमिली है। हम सब खुली सोच के हैं और इंडिपेंडेंट हैं इसलिए मुझे कोई मुश्किल नहीं हुई।
मां ने तो इस पर कोई रिएक्शन ही नहीं दिया। लेकिन पापा को जब मैंने इस बारे में बताया तो उन्होंने कहा कि ये तो नॉर्मल है। तुम्हारा कजिन गे है और उसने अमेरिका में गे से शादी की है। उनकी यह बात सुनकर मैं मोटिवेट हुई। पापा से बात करना बहुत आसान है और मुझे खुशी है कि उन्होंने मुझे समझा।
दरअसल पेरेंट्स के अलग होने के बाद मैं कई साल तक पापा से दूर रही हूं। जो रिश्ता पापा से टीनेज में मिसिंग था वह रिश्ता बड़े होकर डेवेलप हुआ। वह 10 साल पहले मेरी जिंदगी में लौटे हैं।
ऑफिस में छुपाई अपनी पहचान 
जब भी एलजीबीटीक्यू की बात होती है तो अक्सर लोग मजाक उड़ाते हैं। इसलिए मैंने कभी यह बात कॉलेज या स्कूल में नहीं कही। मैं अब तक एनजीओ में नौकरी करती थी जिसे मैंने पिछले साल ही छोड़ा है। वहां भी मैंने कभी क्वीर होने की बात नहीं बताई। हालांकि टीम मेंबर जो मेरे दोस्त थे उन्हें यह जरूर बताया लेकिन सीनियर्स को नहीं।
हेयरकट को लेकर रिश्तेदार ने किया कमेंट पर परवाह नहीं की
कुछ समय पहले मैंने हेयर कट करवाया तो मेरी एक आंटी ने कहा कि ये कैसा हेयर कट करवा लिया। एक तरफ से लड़की लग रही हो और दूसरी तरफ से लड़का। दरअसल मैंने क्वीयर लुक का हेयरकट कराया है जिसमें एक साइड से छोटे बाल हैं और दूसरे साइड से लंबे।
मैं कभी लोगों की परवाह नहीं करती है। लोग मेरे बारे में क्या सोचते हैं मुझे फर्क नहीं पड़ता हालांकि बेंगलुरु में सबसे अच्छी बात यही है कि लोग दूसरों के बारे में ज्यादा नहीं सोचते।
रेसिज्म की हुई शिकार
मैंने लंदन से ग्रेजुएशन और पोस्ट ग्रेजुएशन की है। एक बार मैं कॉलेज से लाइब्रेरी जा रही थी, उस दौरान एक महिला से मेरी टक्कर हो गई। उसने मुझे ब्राउन होने पर ताना मारा।
मुझे अच्छा नहीं लगा। गलती से टक्कर होने पर रेसिज्म करना गलत है लेकिन अफसोस है कि विदेशों में अक्सर ब्राउन स्किन वालों को ऐसी घटनाओं का शिकार होना पड़ता है।
नानी की मौत के बाद पहली बार हुआ अकेलेपन का अहसास
2020 की बात है। कोरोना की शुरुआत थी लेकिन ये बीमारी है क्या? किसी को नहीं पता था। पूरे देश में सख्ती से लॉकडाउन लग चुका था। मैं बेंगलुरु में थी, मां मुंबई में और नानी चेन्नई में। नानी बीमार थीं पर मजबूरी ऐसी थी कि मैं और मां उनके पास जा नहीं पा रहे थे। किसी तरह कई परमिशनों के साथ मैं चेन्नई पहुंची। मैंने सोचा हुआ था कि मैं नानी के साथ 2-3 महीने रहूंगी और जब वह पूरी तरह ठीक हो जाएंगी तब आऊंगी। उन्हें हुआ क्या था पता नहीं चल पाया लेकिन मेरे पहुंचने के 3 दिन बाद ही उनकी मौत हो गई।
मैं अपनी नानी से बहुत करीब थी। वो मेरी फेवरेट थीं लेकिन मैं इतनी बेबस थी कि मैं उनके लिए कुछ नहीं कर सकती थी। उस इलाके में हॉटस्पॉट होने की वजह से मैं उनकी इस अंतिम यात्रा में शमशान घाट तक नहीं जा पाई।
वो सबसे मुश्किल वक्त था। मैं अकेले ही सब मैनेज कर रही थी। पहली बार मुझे अकेलेपन का अहसास हुआ। हालांकि मैं पहले से इंडिपेंडेंट थी लेकिन इस वक्त ने मुझे और मजबूत बनाया।
क्वीर कवियों की बन रही हूं आवाज
मैंने 19 साल की उम्र क्वीर पोएट के तौर पर अपनी बॉडी और बॉडी हेयर पर कविता लिखी। लोग अभी भी क्वीर को समझे नहीं हैं। इस शब्द को अंब्रेला (छतरी) की तरह यूज किया जा रहा है। मेरी सेक्शुअलिटी या जेंडर स्पेसिफिक नहीं है और मैं यही हूं।
हाल ही में मैं एक प्रोजेक्ट से जुड़ी हूं जिसमें 3 क्वीर कवि ब्रिटेन से हैं और 3 भारत से जिसमें से मैं भी एक हूं। हमने इंडिया और ब्रिटेन के कई लिटरेचर फेस्ट में परफॉर्म किया लेकिन यह हकीकत है कि सेासाइटी का एक ही तबका हमें स्वीकार कर रहा है। मुझे खुशी है कि अब समाज बदल रहा है। मैंने मुंबई, कोयंबटूर समेत कई जगहों पर प्रोग्राम किया और हर जगह पॉजिटिव रिस्पॉन्स मिला।
क्वीर कवियों के लिए यह धारणा बनी हुई है कि वो केवल अपने से जुड़े इश्यू, आसमान, बादल, फूल या फिर बारिश पर ही कविताएं लिख सकते हैं जो गलत है।
आर्टिस्ट की कोई सीमा नहीं होती। मैं इस धारणा को बदल रही हूं।
कोरोना में क्वीर कम्यूनिटी की मेंटल हेल्थ पर काम किया
क्वीर लोगों को भी प्यार का हक है। लेकिन क्वीर लोग अपनी फैमिली में ही सुरक्षित महसूस नहीं करते। उनका परिवार उन्हें नहीं स्वीकार करता। कई क्वीर अकेले रह रहे हैं।
कोविड के समय मैंने एक एनजीओ के साथ पार्ट टाइम करके उन लोगों के लिए फंड जुटाया। उनकी मेंटल हेल्थ पर काम किया। इस दौरान ग्रुप सेशन, ओपन सेशन और जूम कॉल पर थेरेपी दी गई। क्वीर फ्रेंडली इवेंट भी आयोजित करवाए।